ರೈತರ ಕುಟುಂಬಗಳು ತಲತಲಾಂತರಗಳವರೆಗೂ ಗುಲಾಮರಾಗುವ ಪರಿಸ್ಥಿತಿ ಬರುತ್ತೆ ಕೇಂದ್ರ ಸರ್ಕಾರ ಹಾಗೂ ರಾಜ್ಯ ಸರ್ಕಾರ ಅಂಗೀಕರಿಸಿರುವ ಕೃಷಿ ಮಸೂದೆಗಳ ವಿರುದ್ಧ ರಾಜ್ಯ ರೈತ ಸಂಘಟನೆಗಳು ಸತತ ಏಳು ದಿನಗಳಿಂದ ಪ್ರತಿಭಟನೆ ನಡೆಸುತ್ತಿದೆ. ರೈತರ ಈ ಪ್ರತಿಭಟನೆಗೆ ನಟ ಚೇತನ್ ಕೂಡ ಸಾಥ್ ನೀಡಿದ್ದು, ಮುಂದಿನ ದಿನಗಳಲ್ಲಿ ರೈತರ ಕುಟುಂಬಗಳು ಕಾರ್ಪೊರೇಟ್ ಕಂಪನಿ ಹಾಗೂ ಬಂಡವಾಳ ಶಾಯಿಗಳ ಗುಲಾಮರಾಗಿರುವ ಪರಿಸ್ಥಿತಿ ಬರುತ್ತೆ ಎಂದು ರೈತರ ಪರ ಧ್ವನಿ ಎತ್ತಿದ್ದಾರೆ. ರೈತ ವಿರೋಧಿ ಮಸೂದೆಗಳನ್ನ ಧಿಕ್ಕರಿಸಿ.. ನಮ್ಮ ಕೇಂದ್ರ ಹಾಗೂ ರಾಜ್ಯ ಸರ್ಕಾರದ ಮೂಲ ಕರ್ತವ್ಯ ಸಹಬಾಳ್ವೆ, ಸೌಹಾರ್ದತೆ ಹಾಗೂ ಸ್ವತಂತ್ರ ಸಮಾಜವನ್ನ ಕಟ್ಟಿ ಕೊಡೋದು. ಇದು ಆಗ್ಬೇಕಾದ್ರೆ, ನಮ್ಮ ಕಾಯಕ ಜೀವಿಗಳು, ನಮ್ಮ ಅನ್ನದಾತರಾದ ರೈತರ ಬಗ್ಗೆ ನಾವು ಕಾಳಜಿ ವಹಿಸಿಕೊಳ್ಳಬೇಕು. ಆದ್ರೆ, ಇತ್ತೀಚಿನ ದಿನಗಳಲ್ಲಿ ರೈತ ವಿರೋಧಿ ಮಸೂದೆಗಳನ್ನ ತಂದು, ಎಲ್ಲೋ ಒಂದು ಕಡೆ ರೈತರಿಗೆ ಸ್ವಾಭಿಮಾನದ ಬದುಕನ್ನ ಕಟ್ಟಿಕೊಡಬೇಕು ಅನ್ನೋ ಉದ್ಧೇಶ ಇಲ್ಲ ಅನ್ನೋ ರೀತಿಯಲ್ಲಿ ಸರ್ಕಾರಗಳು ಕೆಲಸ ಮಾಡ್ತಿವೆ. ಎಪಿಎಂಸಿ ಮಂಡಿಗಳನ್ನ ದುರ್ಬಲಗೊಳಿಸಬೇಕು. ಸರ್ಕಾರಗಳ ಸ್ನೇಹಿತರಾದ ಬಂಡವಾಳ ಶಾಯಿಗಳು, ಕಾರ್ಪೊರೇಟ್ ಜಗತ್ತಿಗೆ ಸೀದಾ ರೈತರ ಜೊತೆ ವ್ಯವಹಾರ ಮಾಡೋಕೆ ಅವಕಾಶ ಕೊಟ್ಟಿದ್ದಾರೆ. ಅದೂ, ಬೆಂಬಲ ಬೆಲೆ ಇಲ್ಲದೆ. ಇದರಿಂದ ಕಾರ್ಪೊರೇಟ್ ಜಗತ್ತು, ಬಂಡವಾಳ ಶಾಯಿ ಜಗತ್ತು, ಖಾಸಗಿ ಕಂಪನಿಗಳು, ಅವರ ಮೂಲ ಉದ್ಧೇಶ ಲಾಭ ಇರೋದ್ರಿಂದ, ದುಡ್ಡು ಮಾಡೋಳ್ಳೋರು ಇರೋದ್ರಿಂದ, ಎಲ್ಲರೂ ಸೇರಿಕೊಂಡು ರೈತರಿಗೆ ಕಡಿಮೆ ಬೆಲೆ ಕೊಡ್ತಾರೆ. ಅದರ ಜೊತೆಗೆ ರೈತರ ಬೆಳೆ ತಗೊಂಡು, ಸಂಗ್ರಹಣೆ ಮಾಡಿ ದುರುಪಯೋಗ ಮಾಡ್ತಾರೆ. ಅದರಲ್ಲೂ ರಾಜ್ಯ ಸರ್ಕಾರ ಯಾವ ರೀತಿ ಕಾನೂನು ಮಾಡಿದೆ ಅಂದ್ರೆ, ಕೇವಲ ರೈತನಿಗೆ ಸೇರಿದ ಹಸಿರು ಭೂಮಿ ಯಾರು ಬೇಕಾದ್ರೂ ಕೊಂಡುಕೊಳ್ಳಬಹುದು, ರೈತರು ಅಲ್ಲದೇ ಇರುವವರೂ ಕೊಂಡುಕೊಳ್ಳಬಹುದು ಅನ್ನೋ ರೀತಿ ಮಾಡಿದ್ದಾರೆ. ಜೊತೆಗೆ ವಿದ್ಯುತ್ನ ಖಾಸಗಿ ಕಂಪನಿಗಳಿಗೆ ಕೊಟ್ಟು ಖಾಸಗೀಕರಣ ಮಾಡಿದ್ದಾರೆ. ಇದರ ಪರಿಣಾಮ, ಕಾರ್ಪೊರೇಟ್ ಕಂಪನಿಗಳು, ಆಂಗ್ಲದಲ್ಲಿ ವ್ಯವಹಾರ ಮಾಡೋ ಕಂಪನಿಗಳು ದುಡ್ಡು ಮಾಡ್ಕೊಂಡು ಹೋಗ್ತಿವೆ. ಆದರೆ, ರೈತರಿಗೆ ಆದಾಯ ಸಿಗಲ್ಲ. ಜಾಸ್ತಿ ಸಾಲ ಮಾಡ್ಕೊಳ್ಳೋಕೆ ಶುರು ಮಾಡ್ತಾರೆ. ಇರುವಂತ ಕಡಿಮೆ ಭೂಮಿಯನ್ನ ಮಾರಾಟ ಮಾಡೋಕೆ ಶೂರು ಮಾಡ್ತಾರೆ. ಎಷ್ಟೋ ಜನ ರೈತರು ಆತ್ಮಹತ್ಯೆ ಕೂಡ ಮಾಡಿಕೊಳ್ತಾರೆ. ಜೊತೆಗೆ ರೈತರ ಕುಟುಂಬ ತಲತಲಾಂತರಗಳವರೆಗೂ ಈ ಕಾರ್ಪೊರೇಟ್ ಕಂಪನಿ ಹಾಗೂ ಬಂಡವಾಳ ಶಾಯಿಗಳ ಗುಲಾಮರಾಗಿರುವ ಪರಿಸ್ಥಿತಿ ಬರುತ್ತೆ. ನೋಡಿ ಸ್ನೇಹಿತರೇ, ನಿಮಗೆ ಇದೆಲ್ಲಾ ಸರಿ ಅಲ್ಲ ಅನಿಸಿದ್ರೆ ಈ ರೈತ ವಿರೋಧಿ ಮಸೂದೆಗಳನ್ನ ಧಿಕ್ಕರಿಸಿ. ಸರ್ಕಾರದ ರಕ್ಷಣೆಯಲ್ಲಿ ರೈತರಿಗೆ ಒಂದು ಉತ್ತಮ ಬದುಕು ಬೇಕು, ಸ್ವಾಭಿಮಾನದ ಬದುಕು ಬೇಕು. ಅದಕ್ಕೋಸ್ಕರ ಹೋರಾಟ ಮಾಡೋಣ, ರೈತರ ಜೊತೆ ಕೈ ಜೋಡಿಸೋಣ. ಚೇತನ್, ನಟ Tags: actor chethan stand for farmers